રાજ્યમાં ઠંડીની મોસમ પુરબહારમાં ખીલી ઉઠી છે ત્યારે આજે વાતાવરણમાં અચાનક પલટો આવતાં અમદાવાદ શહેર સહિત રાજ્યના કેટલાંક વિસ્તારોમાં વરસાદી છાંટા પડ્યાં હતાં તો કયાંક વાદળછાયું વાતાવરણ છવાયું હતું. આજે વહેલી સવારથી અમદાવાદમાં કાળા ડિબાંગ જેવું વાતાવરણ સર્જાતા ઠંડીનું પ્રમાણ ઘટ્યું છે. ઉત્તર-પશ્ચિમ રાજસ્થાન પાસે દોઢ કિલોમીટરની ઊંચાઈએ સર્જાયેલ અપર એર સાયકલોન સરક્યુલેશનના પગલે છાંટા પડ્યા હોવાનું હવામાન ખાતાના સૂત્રો જણાવે છે.